**DĖL ROKIŠKIO RAJONO SAVIVALDYBĖS UŽIMTUMO DIDINIMO prograMOS**

**2023 metams patvirtinimo**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 16 punktu, Lietuvos Respublikos užimtumo įstatymo 17 ir 48 straipsniais, Lietuvos Respublikos socialinės apsaugos ir darbo ministro 2022 m. gruodžio 30 d. įsakymu Nr. A1-911 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“ patvirtinto Užimtumo didinimo programų rengimo ir jų finansavimo tvarkos aprašo 2 ir 6 punktais, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės užimtumo didinimo programą 2023 metams (pridedama).
2. Pripažinti netekusiu galios Rokiškio rajono savivaldybės tarybos 2022 m. gruodžio 23 d. sprendimą Nr. TS-273 „Dėl Rokiškio rajono savivaldybės užimtumo didinimo programos 2023-2025 metams patvirtinimo“.
3. Rokiškio rajono savivaldybės užimtumo didinimo programą, jos įgyvendinimą ir vertinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).
4. Šį sprendimą skelbti Teisės aktų registre.

Savivaldybės meras Ramūnas Godeliauskas

Ernesta Jančienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS UŽIMTUMO DIDINIMO prograMOS**

**2023 metams patvirtinimo**

**AIŠKINAMASIS RAŠTAS**

2023-04-27

Projekto rengėjas – Turto valdymo ir ūkio skyriaus vedėja Ernesta Jančienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Atsižvelgiant į Lietuvos Respublikos socialinės apsaugos ir darbo ministro 2022 m. gruodžio 30 d. įsakymą Nr. A1-911 „ Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl užimtumo didinimo programų rengimo ir jų finansavimo tvarkos aprašo aptvirtinimo” pakeitimo”, patvirtinti užimtumo didinimo programą 2023 metams.Programa siekiama padėti Lietuvos Respublikos užimtumo įstatymo 48 straipsnio 2 dalyje numatytiems bedarbiams integruotis į darbo rinką, mažinti socialinę įtampą ir atskirtį tarp bendruomenės narių, ugdyti bedarbių socialinius, darbinius įgūdžius ir padidinti jų galimybes susirasti darbą, didinti Rokiškio rajono gyventojų užimtumą, mažinti piniginės socialinės paramos gavėjų skaičių Rokiškio rajone.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos užimtumo įstatymo 17 straipsnis nustato, kad „Savivaldybių institucijos ir įstaigos dalyvauja įgyvendinant šio įstatymo 45, 46 ir 47 straipsniuose nustatytas užimtumo rėmimo priemones bei rengia ir įgyvendina šio įstatymo 48 straipsnyje nustatytas užimtumo didinimo programas“. Užimtumo didinimo programų rengimo ir jų finansavimo tvarkos aprašo, patvirtinto Lietuvos Respublikos socialinės apsaugos ir darbo ministro 2022 m. gruodžio 30 d. įsakymu Nr. A1-911 „ Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl užimtumo didinimo programų rengimo ir jų finansavimo tvarkos aprašo aptvirtinimo” pakeitimo”, 2 punktas nustato, kad savivaldybė, vykdydama Lietuvos Respublikos vietos savivaldos įstatymo 7 straipsnio 18 punkte numatytą valstybinę (valstybės perduotą savivaldybėms) funkciją, rengia ir tvirtina užimtumo didinimo programą, skirtą toje savivaldybėje gyvenančioms Tikslinėms grupėms.2022 m. gruodžio 23 d. Rokiškio rajono savivaldybės tarybos sprendimu Nr. TS-273 „Dėl Rokiškio rajono savivaldybės užimtumo didinimo programos 2023-2025 metams patvirtinimo“ užimtumo didinimo programa buvo patvirtinta 3 metams. Pasikeitus teisės aktams, teikiama tvirtinti užimtumo programa tik 2023 metams.  |
| 3. | Laukiami rezultatai | Daugės bedarbių, kurie negali greitai integruotis į nuolatinį darbą, užimtumo galimybės, bus atliekami visuomenei naudingi darbai. |
| 4.  | Lėšų poreikis ir šaltiniai | Programa finansuojama 100 procentų iš Lietuvos Respublikos valstybės biudžeto specialių tikslinių dotacijų savivaldybių biudžetams lėšų, skirtų Vietos savivaldos įstatymo 7 straipsnio 16 punkte numatytai valstybinei (valstybės perduotai savivaldybėms) funkcijai įgyvendinti: dalyvauti rengiant ir įgyvendinant darbo rinkos politikos priemones ir gyventojų užimtumo programas.  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu nevertintas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |